section_heading: Radnja
paragraph_text: Nakon što su uspjeli pobjeći od napada, Jedi vitezovi otprate kraljicu na glavni planet Republike, Coruscant kako bi ona zamolila za pomoć svom narodu u Galaktičkom senatu. Qui-Gon za to vrijeme obavještava Jedi vijeće o napadu na njega koji se dogodio na planetu Tatooine te izražava sumnju da je napadač Sith. Qui-Gon također upita vijeće hoće li mu dozvoliti da obučava mladog Anakina kao Jedija, ali vijeće, budući je zabrinuto za dječakovu budućnost koja je obavijena strahom, njegov zahtjev odbija. U međuvremenu senator Palpatine s Nabooa uvjerava kraljicu da u senatu predloži glasanje za nepovjerenje trenutnom vrhovnom kancelaru Valorumu kako bi se izabrao novi, jači kancelar koji će pomoći da konflikt završi. Ona to i učini, ali ju korupcija u Senatu pokoleba pa se skupa s Jedi vitezovima odluči vratiti na Naboo.